29 марттан 4 апрелгә тиклем эске эштәр бүлегенең дежур часы 264 ғариза ҡабул иткән. Улар араһында ун тән йәрәхәте һалыу, 7 - урлашыу, ике - уғрылыҡ, ике мутлашыу осрағы теркәлгән. Ике кеше өйҙән сығып китеп, хәбәрһеҙ юғалған. 93 граждан административ яуаплылыҡҡа тарттырылған.Уғрыға ышанып отолғандарБанк хеҙмәткәре тип шылтыратҡандарға ышанып, аҡсаһынан ҡолаҡ ҡаҡҡандар бихисап. “Ҡиммәтле дарыу алғандарға компенсация түләйбеҙ”, - тип тә берәүҙе тишек шоманға ултыртҡандар. Уғрыларҙың фантазияһы елле: интернет аша һатып алыусы булараҡ та алдарға мөмкиндәр. Шуға ла, ят телефон номерынан шылтыратһалар, банк картағыҙ тураһында мәғлүмәт бирер алдынан ҡат-ҡат уйлағыҙ.